Godmorgen, Deres Majestæt. Tiden er inde.
- Noget nyt? - En kurér ankom i nat.
Skibet med Hendes Højhed forlod Calais i forgårs.
Om alt er gået vel, er hun ankommet til Dover.
Var det forkert af mig at sende hende?
Deres Majestæt handler altid med Frankrigs bedste for øje.
- Og hvis hun ikke vender tilbage? - Det gør hun. Det er jeg sikker på.
- Et brev til mig? - Fra Sveriges konge, Deres Majestæt.
Åbn det, og fortæl, hvad der står.
Kongen vil bryde sit forbund med hollænderne for at støtte os.
Godt. Nu mangler vi blot England på vor side.
Og fangen, der forsøgte at dræbe Hendes Højhed?
Monsieur Marchal afhører ham i dette øjeblik.
Sig til Marchal, at jeg ønsker at tale med ham.
Nu ved du, hvor du er.
Jamen så ...
- Hvem gav ordren til at dræbe hende? - Det ved jeg ikke.
- Hvordan kontaktede han dig? - Det har jeg glemt.
Det er muligt at slå en nagle gennem et vist punkt på kraniet -
- så offeret bibeholder evnen til at tænke og tale -
- mens kroppen bliver lammet.
- Jeg ... - Ja?
Jeg så ham aldrig.
Han lagde en besked. Hver gang på et nyt sted.
Hvad lavede du, før du meldte dig til mit politi?
Jeg arbejdede på en kro.
- Kender du Vilhelm af Oranje? - Nej.
- Er du bange? - For hvad?
Besøger du Vilhelm af Oranje, eller kommer han til Frankrig?
- Jeg kender ham ikke. - Hvor lå det her værtshus?
Du burde være bange.
Betaler han dig? Vilhelm af Oranje.
Jeg ved ikke, hvem det er. Jeg har aldrig været i Holland.
Jeg sagde ikke, han er fra Holland. Det gjorde du derimod, ikke sandt?
Kongen ønsker at tale med Dem. Omgående.
Hold ham under konstant opsyn. Sig intet, og giv ham intet.
Velkommen hjem, Deres Højhed. Hvordan var Deres rejse?
Lad mig straks undskylde. Slottet er en anelse koldt på denne årstid.
Skal jeg kun møde Hans Majestæt?
Arlington og Arundell vil også være til stede.
Ville det være muligt for mig at tale privat med Hans Majestæt?
Nej, desværre, Deres Højhed. Det ville være højst ukorrekt.
Jeg er ikke skabt til dette! Jeg har ikke modet.
De finder modet, Deres Højhed.
- Noget galt, Deres Højhed? - Slet ikke.
Hans Majestæt sidder i møde med sine rådgivere -
- og tager straks imod Dem.
- Hvor er monsieur Marchal? - Han er allerede gået.
Så det her er vores forræder?
Men monsieur Marchal sagde ...
Hvis jeg bestemte, lod jeg dig hænge, radbrække og partere.
Uhyggeligt ...
- Hvad bruges den til? - Til at dræbe mennesker.
Dræbe mennesker? På denne måde?
En vagt venter ved vaskekælderen. Han viser dig vej ud.
Opsøg vor ven i Paris, og sig, jeg har brug for hans 20 bedste mænd.
Før dem til vort sædvanlige mødested, og afvent mine instrukser.
Tak.
Minette! Min kære lillesøster!
Bror.
Sidst jeg så dig, var du bange for et spøgelse under sengen.
Jeg er her ikke som Deres søster, men som udsending for Frankrig.
Ja, ja ... Pyt med det. Det glæder mig at se dig.
Jamen så må vi jo hellere til det.
Sir William har sammenfattet Deres konges forslag -
- men jeg kan desværre ikke acceptere det.
Han ser England som en ubetydelig nabo uden ambitioner.
Han beder os se til, mens han overtager Hollands handel.
Dette er uacceptabelt.
Han tilbyder os sin hjælp i vort forhold til paven -
- men hvilke garantier stiller han?
Kort sagt, hans forslag begunstiger i for høj grad Frankrig.
- Hvor meget vil De have? - Hvabehar?
- De er bankerot. - Hvilken underholdende tanke!
For seks år siden ramtes London af pest.
To år senere hærgedes byen af ildebrand.
De er bankerot, men foretrækker ikke at indrømme det.
Så jeg spørger igen: Hvor meget?
- Dette er ikke måden at gøre det. - Sådan gør jeg.
Kære søster ...
Jeg foretrækker, at De kalder mig 'Deres Højhed'.
Vi havde tænkt os en halv million om måneden i et år ...
300 om måneden i seks måneder.
Men med 300.000 crowns når man ikke langt!
Vi giver Dem en personlig vagtstyrke på 5000 mand.
- En vagtstyrke? Som skal gøre hvad? - Beskytte Dem, bror.
Er De sikker på, at Vilhelm af Oranje står bag komplottet?
Jeg nærer ingen tvivl, Deres Majestæt.
- Kan De fremtvinge sandheden? - Jeg skal nok få det frem, han ved.
Men det er usandsynligt, at han ved alt.
Hans herrer har sørget for, at han ikke ved mere end nødvendigt.
Jeg ønsker selv at tale med ham.
Bemand hver udgang! Send soldater til hver kro og horehus i landsbyen!
Varsko vore agenter i Paris og Orléans. Nu!
Dette er højst uheldigt.
For mig, for jeg er ikke længere sikker i mit eget hjem.
For Frankrig, når Vilhelm af Oranje overtager kronen.
For min sikkerhedschef -
- der efter sin seneste fadæse ikke mere nyder sin arbejdsgivers tillid.
Det er sandt, Deres Majestæt, at monsieur Marchal -
- drives mere af vold end fornuft.
Men han er en pålidelig og pligtopfyldende mand.
- Han har svigtet mig. - Ja, Deres Majestæt.
Men var det ikke for ham, ville Deres Majestæt være død.
Ved nærmere eftertanke ...
... er jeg villig til at acceptere Hans Majestæts forslag.
Du kan vende tilbage til Frankrig med en underskrevet traktat.
Er du sikker på, at jeg kan stole på ham?
Selvfølgelig.
- I har de samme ambitioner. - Det tror jeg næppe.
Ludvig har det mål at placere sig selv som universets midtpunkt.
Han vil huskes af eftertiden som en stor konge. Ikke dig?
Nej, mine ambitioner er mere beskedne.
Jeg vil gerne huskes som en konge, der ikke gjorde nogen fortræd.
- Men hvordan har du det? - Jeg har det fint, tak.
Savner du England?
Jeg savner min bror, når han ikke forsøger at ydmyge sin søster.
Solen er altings midte. Hjertet.
Universets moder.
Uden dens varme og lys forsvinder alt liv.
Mennesket ophører med at eksistere.
Man skulle næsten tro, at han taler om dig.
Måske kan De bruge samme målestok på Frankrig?
Frankrigs topografi skrives netop i dette øjeblik.
Lad os håbe, vi ikke har overvurderet vore ejendomme.
Jeg må desværre meddele, at foreløbige målinger tyder på -
- at Frankrig er mindre, end vi troede.
Vil De med Deres målinger frarøve os de områder, vi vandt i krigen?
Ingen kan sige sandheden imod. Ikke engang en konge.
Jeg underkaster mig den videnskabelige sandhed.
Bror.
- Jeg er skuffet over dig. - Hvorfor det?
Jeg bad dig om at påtage dig ansvaret for hofetiketten.
Der er intet sket.
Du ved, at dit forslag ikke lokker mig det mindste.
Det var ikke et forslag.
Jeg foreslår, at du tænker dig om, og at eftertænksomheden bærer frugt.
Hendes Højhed ventes at vende tilbage i morgen, Deres Majestæt.
Det glæder mig at høre.
Det gælder også mig.
Du var god til at spille kort, da vi var børn.
Jeg snød. Men du bemærkede det ikke.
Det siger han nu.
- Nu ville du ikke vove at snyde. - Jeg behøver det næppe heller.
Hans Majestæt får 88 point.
Herr Rohan, 103. Hans Majestæt skylder Rohan 25.000 franc.
- En omgang til? - Lad gå.
Ja?
Mine folk har gennemsøgt paladset, landsbyen og nabolaget uden resultat.
Fangen er utvivlsomt over alle bjerge.
Jeg skylder dig to millioner. Du får dem i morgen tidlig.
Nu må De have mig undskyldt. Jeg føler mig træt.
Deres Majestæt, det er langtfra sikkert -
- at vi har to millioner franc her i paladset.
Så bliver min regeringstid kortere, end jeg håbede.
Lad mig vinde det tilbage, De har tabt, Deres Majestæt.
Hvis det lykkes Dem, ved De, hvor jeg er.
Jeg tror, at det her blev brugt til at forgive Deres far ... og mig.
- Hvor fandt De det? - I en kvindes kjole.
Det er uden tvivl gift.
Nerie.
- Kender De den, der blandede det? - Kun alt for godt.
Undskyld forstyrrelsen, men Madame insisterede på at træffe Dem.
Tak. Lad os være.
- Er jeg stadig konge? - Stadig konge og min herre.
Hvordan undertvang De fjenden?
Ved at bruge kvindelist og ved at være bedre end ham.
Kvindelist? Du gør mig jaloux.
Det er der ingen grund til.
Du burde bruge den over for mig.
Deres ønske er min lov.
Jeg husker ikke, hvornår jeg sidst var sulten.
Hvad mente kongen med 'etikette'?
En tåbelig idé, der får mig til at fremstå som en idiot.
Jeg skal lave regler for, hvordan folk skal opføre sig ved hoffet.
Han vil forvandle os til marionetter.
- Er det så ringe en idé? - Ja.
Jeg tror, at det er muligt, at du undervurderer din bror ...
... og lader jalousi gøre dig blind over for hans talent.
Jeg undervurderer ham ikke. Jeg ser ham som den, han er.
Man kan kontrollere alle ved at bestemme deres mindste bevægelse.
Og du kan ikke se bort fra, at du fik mig tilbage.
Skulle jeg stå i gæld til ham?
Ja, min kære. Det må være ren tortur for dig.
- Hvad laver du? - Henter papir og pen.
Min kære, vi forvandler Versailles' adelsfolk til lydige tjenere.
Alle vil vide, hvordan de skal opføre sig fra morgen til aften.
Hvordan de skal gå, konversere, tiltale en mand, en kvinde -
- hvordan og hvor de skal sidde ...
Hvordan de opfører sig over for kongen.
Og du, min hingst, skal være ceremonimester.
- Du er gal. - Lad os være gale sammen.
Med Deres tilladelse tager jeg mig af hende, som jeg finder belejligt.
- Vil De torturere hende? - Nej.
Det ville blot bringe hende nydelse.
Og datteren?
Hvis hun havde været indblandet, ville Hendes Højhed være død nu.
Hvorhen jeg end ser, får jeg øje på Vilhelm af Oranje.
Han vil undergrave vores alliance med England.
Måske vil denne fiasko sætte en stopper for ham.
Tværtimod. Det skal nok få ham til at gå endnu længere.
Vilhelm af Oranje, Deres Majestæt.
Et skib under fransk flag siges at have stævnet ud forleden.
Ja, en last med vin og ost ankom for nylig til vort land.
Det siges, at dens last næppe var tiltænkt en banket.
Jeg får det undersøgt, hvis det generer Dem.
Jeg ville blot vide, hvad den franske konges svigerinde ...
... lavede her.
Hun besøgte sin bror. Besøger søskende ikke hinanden i Holland?
Hvis jeg var Ludvig og havde til hensigt at angribe Holland -
- ville jeg straks kontakte hendes allierede.
Jeg ville bede Sverige lukke øjnene og prøve at få England på min side.
Og hvad skulle jeg tilbyde til gengæld? Penge.
Og hvem skulle jeg sende? En erfaren diplomat?
Eller en, der står kongen nær, en, som han instinktivt stoler på.
Deres ord ville lyde overbevisende, hvis det ikke var for én ting.
Skulle jeg indgå en alliance med Ludvig og angribe hollænderne -
- hvis jeg vil foreslå en ægteskabelig alliance -
- med manden, der snart er Hollands konge?
Jeg forstår ikke.
De har vist ikke mødt Deres kusine, min niece Maria.
Nej. Det er en ære.
Maria søger en mand.
Og De søger vist en hustru?
- Hvorfra kommer du? - Omegnen af Pau, Deres Højhed.
- Har du hjemve? - Nej. Jeg hører hjemme her nu.
Du lader dig måske forføre af drømme om ægteskab, magt, rigdom ...
Måske endda en plads ved kongens side?
Bare rolig. Det gør vi alle.
Vær forsigtig, Sophie. Du lever det mest spændende sted i verden -
- men man mister nemt sig selv.
Det vigtigste af alt er at høre til.
Hører Deres Højhed ikke hjemme på Versailles?
- Kender Hans Majestæt til det her? - Det er hans idé.
De skal videregive budskabet til alle ved hoffet.
Enhver, der forbryder sig mod reglerne for etikette ...
... vil blive straffet.
Man kunne frygte, at de stejler over for disse påbud.
Før eller siden accepterer selv den vildeste hest seletøjet.
Udmærket.
Vi har proviant- og materieldepoter i Dunkerque, Courtrai, Lille -
- Brisach, Pinerolo, Metz og Thionville.
- Hvor længe kan de forsyne os? - I seks måneder, Deres Majestæt.
- Godt. Klargør vore tropper. - Allerede, Deres Majestæt?
- De skal være kampklar til foråret. - Javel, Deres Majestæt.
Tak, Deres Majestæt. En monark påtager sig sjældent tjenerens rolle.
Vi er vel alle Frankrigs tjenere?
- Hvordan var England? - Koldt.
Jeg har aldrig været der -
- men det regner altid, og indbyggerne er selvudslettende.
Deres Majestæt må undskylde, men det er en myte.
- Goddag, mor! - Goddag, min skat.
Hendes Højhed præsenterer mig for hertugen af Quercy.
- Kan du se mig som hertuginde? - Og hvad med din håndværker?
Jeg skulle jo glemme ham.
- Hvad laver du? - Jeg har mistet en broche!
- Noget er galt. Hvad er det? - Intet!
- Noget nyt om vores situation? - Det skal nok løse sig.
Ægter jeg en hertug er vi da sikre?
Jo, men glem aldrig, hvem vi er.
Den dag, vi rejste, ønskede du mig en god tur til England.
Hvordan vidste du, at jeg skulle dertil?
Sladder ved hoffet, du ved ...
Der er noget, du skjuler for mig.
Hvis jeg skjuler noget for dig, så gør jeg det med god grund.
"De to konger vil erklære krig mod Nederlandene."
"Frankrigs konge angriber over land med hjælp af 6000 mand fra England."
"England sender 50 orlogsskibe og Frankrig 30."
"Englands konge får Walcheren, Scheldedeltaet og Cadzand -
- som sin del af de erobrede provinser."
"Englands konge vil bekende sig til den katolske tro -
- og vil modtage to millioner crowns de kommende seks måneder."
- Vi havde accepteret tre millioner. - Ikke jeg.
Det her skal fejres! I morgen. Indtil da må du hvile dig.
- Må jeg spørge, hvordan De har det? - Lidt træt.
De skal hvile Dem. Suppe i en uge, med syre og rosmarin.
Hvis kongen siger, De er en mand, så er De en mand.
Det der er ikke nødvendigt.
Monsieur Marchal. Jeg håbede at træffe Dem.
- Må jeg tale et øjeblik med Dem? - Naturligvis.
Forstår De ...
Jeg har fået det indtryk, at De er vred på mig.
Hvorfor skulle jeg være det?
Jeg løj om, hvem jeg er.
Papiret, De brugte, er schweizisk.
Det var ikke tilgængeligt i Frankrig, da De hævder at være født.
Jeg undervurderede Dem.
- Hvorfor løj De for mig? - Jeg var bange.
Jeg holder af Dem.
Jeg kom til hoffet i den hensigt at finde en ægtemage til min datter ...
Men så fandt jeg endnu en grund til at blive.
- Fandt De en mand til Deres datter? - Nej, ikke endnu.
Hvad er Deres hensigt? De lader os vel ikke forvise?
Nej. Sagen skal nok finde en gunstig løsning.
Godt.
- Noget nyt fra hoffet? - Alle taler om maskeballet i morgen.
Tak.
- Hvad er det nu, du hedder? - Marie, Deres Højhed.
Tak, Marie.
- Hvad skal du have på? - Jeg kan ikke bestemme mig.
Jeg mindes mit første maskebal.
Jeg dansede natten lang med en høj mand iført maske.
Da ballet var slut, tog han med mig ud på terrassen -
- kyssede hver og en af mine fingre, og så gik han.
- Så hvem var han? - Den dag i dag ved jeg det ikke.
- Skal Deres Højhed med? - Jeg tror det ikke. Jeg er træt.
Men det er til ære for Dem, Deres Højhed. Hans Majestæt bliver skuffet.
- Godmorgen. Hvad laver du her? - Jeg er her for at se et skuespil.
- I mit soveværelse? - Ja, det hedder 'le grand lever'.
En sædekomedie med tragiske undertoner.
Fra nu af tilhører dit liv ikke dig selv.
Du gør alt i den hensigt, at det skal beskues og beundres. Påklædning -
- barbering, mad og drikke ...
Det er ikke længere handlinger, men et skuespil.
Hoffets adelsmænd skal indfinde sig på et bestemt tidspunkt.
- Hertuger før markiser. - Jeg er med hertugen.
Men kun et fåtal får det privilegium -
- at være til stede, observere og i visse tilfælde at deltage.
Der er streng kontrol med, hvem der træder ind i og forlader lokalet.
Seks tjenere bistår ved påklædningen. To med at tage skoene på.
Alt, hvad du gør, er en opvisning i rigdom, autoritet -
- harmoni og dyd -
- og sidst, men ikke mindst, fromhed.
Messen afholdes klokken 11. Kom ikke for sent.
Jeg gratulerer dig, bror.
Et perfekt system, hvor alle kender sin plads.
Ikke mindst jeg.
- Hvor skal du hen, mor? - Jeg skal redde os.
- Madame de Clermont? - Ja?
Monsieur Marchal har sendt mig. Han venter på Dem. Følg mig.
- Hvor er han? - Han ønsker at overraske Dem.
- Kom ikke nærmere. - Jeg forstår ikke.
Hvor en skov omgiver en række stedsegrønne træer.
De husker det.
Så det her er enden?
Knæl.
Se på mig.
Hvad ser du?
Jeg ser ...
Jeg ser ensomhed. Jeg ser frygt.
Jeg ser ...
... fortvivlelse, sorg.
Og pligtfølelse.
Så gør det.
Hvad laver De?
- Leder De efter min mor? - Nej, jeg leder efter Dem.
- Hvorfor det? - For at bede Dem om at rejse.
Jeg forstår ikke.
Mon ikke De gør? Forsvind herfra. De hører ikke hjemme her.
Men hvad med min mor?
De må foretage rejsen hjem alene.
Ser jeg Dem her igen, ender De i rendestenen.
Hvad har De gjort ved hende?
- Deres søn, Deres Majestæt. - Godt.
Hans Majestæt ønsker, at De bliver her.
Jeg har ført dig hertil for at lære dig at regere.
At være konge er at have mere magt, end du kan forestille dig.
Alt, hvad du beder om, kommer til dig. Alt, hvad du ønsker, bliver dit.
Du vil få magt. Men med magt følger et ansvar.
Ansvar over for undersåtter og venner, retfærdighed og sandhed.
Men med magt følger også farer.
Da jeg var i din alder, var der dem, der søgte at knuse os.
Personer, vi antog for venner.
De kom med blod på hænderne og mord i sine hjerter.
Jeg vil ikke udsætte dig for det samme.
- Forstår du det? - Ja.
Rohan, min søn vil tilbringe et par dage hos os.
Jeg vil lære ham styre et rige, og du skal lære ham at jage.
Det ville være en ære.
- Er mine ordrer udført? - Ja, mændene er klar.
Jeg efterlader en besked på det sædvanlige sted -
- når tiden er inde.
Hvad er planen? Skal vi gribe kongen?
Nej. Kongen er ikke vores mål.
- Frue? - Herr Rohan.
- Hvad med endnu et parti kort? - Med fornøjelse.
- Deltager De ikke i festlighederne? - Jeg foretrækker at se på.
- En uvelkommen overraskelse. - Jeg kom for at tilbyde Dem noget.
- Hvad? - Mig selv.
Livet som en håndværkers kone faldt ikke i Deres smag?
- Han vil ikke have mig. - En klog mand.
Så jeg er Deres eneste håb. De kom, for at jeg skal redde Dem.
- De er tapper. - Og værdifuld.
Jeg er ugift og urørt.
Sådan forekommer det at være. Det er det eneste, der betyder noget her.
Udmærket.
Hvis De ønsker at blive her, må De arbejde for mig.
Alle, undtagen kongen og jeg, anser Dem for adelig.
Sådan vedbliver det at være.
De vil færdes ved hoffet. Danse, kurtisere -
- sladre, spille kort, forføre ...
Men fremover gør De det i min tjeneste.
De skal fortælle mig, hvad folk gør, hvad de siger ...
Hvem der deler seng med hvem, hvem der er utro, hvem der snyder.
Hvis De ikke adlyder mig, vil De lide samme skæbne som Deres mor.
Fra og med nu ejer jeg Dem. Det er mit tilbud.
Udmærket.
- Hvorfor skal jeg have den farve på? - Fordi den er kongelig!
Der findes dem, der gerne vil gøre et godt indtryk.
Vi tænker ens.
- Skal jeg skifte maske? - Overhovedet ikke. Kom.
- Jeg ville takke dig. - For hvad?
Fordi du forstår mig.
Jeg har tit tænkt, at afstanden mellem os var uoverkommelig.
- Det er sikkert min skyld. - Ikke helt.
- Det er storslået. - Der er dem, der vil ødelægge det.
- Jeg har talt med ham ... - Jeg mener ikke din ven.
Jeg taler om kræfter, der er betydeligt stærkere.
- Hvem? - Jeg ved det ikke. Men de er tæt på.
Prinsessen, vi har ventet på!
Men genkender De Deres konge? Er det mig?
- Eller mig? - Hvem vil du have, det skal være?
- Det kan jeg ikke svare på. - Det kan hun ikke sige!
- Du danser vel med mig? - Ja.
- Hvorfor ikke med mig? - Hun vil danse med os begge.
Hans Majestæt er i et flatterende humør.
- Hvorfor siger du det? - Jeg kender ham. Og han dig.
Det gør mig stærk at vide, jeg har dig ved min side.
De har mange rådgivere, der er bedre kvalificerede.
Men du er langt mere end bare en rådgiver.
Du ved vel, at han ikke længere elsker dig?
Alligevel ligger du vågen -
- og drømmer om at høre hans fodtrin og banken på døren.
Du er min første kærlighed. En del af mig er altid hos dig.
Han lover og lokker og får dig til stadig at håbe.
Du havde været en fantastisk dronning.
- En del af mig er altid hos dig. - Nu er du blot en marionet.
Tekster: Line Hansen www.sdimedia.com